Dennis Hopper

miniatur|hochkant|Dennis Hopper (links) mit Jack Nicholson bi de 62. Academy Awards 1990
Dennis Lee Hopper (* 17. Mai 1936 in Dodge City, Kansas; † 29. Mai 2010 in Venice, Kalifornien) weer en US-amerikaansch Schauspeler un Speelbaas. 

 Leven 
Dennis Hopper is up en Farm upwussen, bevör he mit sien Öllern nah San Diego trucken is. Dor hett hüm de Schauspelerin Dorothy McGuire Midden vun de 1950er Johren ermuntert, nah Hollywood to gahn un sien Glück in’t Filmgeschäft to söken.

Nah eenig Uptreden in’t Feernsehen wurr he vun Warner Brothers ünner Verdrag nommen. Twee vun sien eerste Filmrullen harr he in de James-Dean-Klassikern Rebel Without a Cause un Giant. Dean weer ok privat mit Hopper good Früend; beid harrn en Faible för flink Autos un Motorraden. Hopper kreeg aber meest kien Hööftrullen, wiel he en Stuurkopp weer un sück ok nichts seggen leet. He hett de Lee-Strasberg-School The Actors Studio besöcht un weer bi en poor Western in Nebenrullen to sehn. Över den B-Movie-Speelbaas Roger Corman lern he Peter Fonda kennen un hett sück mit hüm anfrüend. 

1969 hebbt de beid för blots 400.000 Dollar dat Roadmovie Easy Rider dreiht. De Film wurr to’n Kulthit vun Hippie-Bewegung un nahderhenn ok to en Legende. De Grund weer, dat sück de Film nich mit anner Filme verglieken leet. Dorto hör ok dat Leed Born to Be Wild. De Film weer de Trendsetter för dat New Hollywood un Dennis Hopper, Peter Fonda un Jack Nicholson weern de dree eerst Helden.

Hopper gull aber ok wiederhenn as Exzentriker un sien nächst Regiearbeit The Last Movie kreeg dörweg slecht Kritiken. In de 1970er un 1980er Johren hett he mit sien Films Films nichts verdeent, wat he sück aber ok sülvst totoschrieven harr, wiel he överall anecken de. Dat stör hüm aber nich besünners. He denn völ in Europa dreiht, fung aber an to Suupen un Drogen to nemmen. Binnerhalv vun söben Johren hett he dreemal heiraadt. 

Sien bekanntst nee’e Film is Speed, in de he den psychopathischen Verbreker Howard Payne speelt, de en Bus in de Luft jagen will. Aber dat is blots een vun meest 50 Projekten, an de Hopper in de 1990er Johren mitwarkt hett. Insgesamt hett he bither över 140 Filme dreiht. Twee vun sien gröttsten Leedenschapen sünd neben de Schauspeleree de Fotografie un de Maleree. Sien Warken wurrd weltwiet utstellt. Dennis Hoppers Ehe mit Victoria Duffy (siet 1995) is all sien fievte. Vun Michelle Phillips leet he sück all nah en Week weer scheeden. He hett veer Kinner vun veer verscheeden Fruen. 

An 30. Oktober 2009 wurr bekannt, dat he unheelbor an Prostatakrebs lieden deit. An’ 14. Januar 2010 hett Hopper nah 14 Johren Eh de Scheedung vun Victoria Duffy inreicht, vun wegen dat jemehr Differenzen afsluut nich bitokamen is.

 Utteknungen (Utwahl) 

 In sien bitherig Karriere weer Hopper 1970 un 1987 för den Oscar nomineert, eerst in de Kategorie Best Originaldreihbook, denn as Best Nevendorsteller för sien Rull in Hoosiers.
 1995 kreeg he för sien Rull vun den Bösewicht in Speed een MTV Movie Award. In dat glieker Johr wurr he mit de Golden Himbeer för sein Dorstellung in Waterworld uttekent.
 An’ 26. März 2010 wurr Hopper mit en Steern up den Walk of Fame in de Kategorie "Film" (6712 Hollywood Boulevard) ehrt.http://latimesblogs.latimes.com/lanow/2010/03/dennis-hopper-joins-hollywood-walk-of-fame.html

 Filmografie (Utwahl) 
 Johr Titel Synchroonsnacker 1954 Johnny Guitardt.: Johnny Guitar – Wenn Frauen hassen   1955 Rebel Without a Causedt.:  … denn sie wissen nicht, was sie tun Eckart Dux 1956 Giantdt.: Giganten Niels Clausnitzer 1957 Gunfight at the O.K. Corraldt.: Zwei rechnen ab   1957 Sayonara Erich Ebert 1958 From Hell to Texasdt.: Schieß zurück, Cowboy Gerd Martienzen 1960 Key Witnessdt.: Die Wölfe von Los Angeles Gert Günther Hoffmann 1965 The Sons of Katie Elderdt.: Die vier Söhne der Katie Elder Thomas Danneberg  1967 The Tripdt.: Der Trip Jürgen Thormann 1968 Hang ’Em Highdt.: Hängt ihn höher Peter Schiff 1969 Easy Rider Thomas Braut 1969 True Gritdt.: Der Marshall Fred Maire 1971 The Last Movie Christian Brückner 1976 Mad Dog Morgandt.: Mad Dog – Der Rebell Joachim Kerzel 1977 Der amerikanische Freund Arthur Brauss 1979 Apocalypse Now Michael Chevalier 1983 Rumble Fish Hans Nitschke 1986 Blue Velvet Joachim Kerzel 1986 River’s Edgedt.: Das Messer am Ufer Fred Maire 1987 Black Widowdt.: Die schwarze Witwe Joachim Kerzel 1989 Blood Reddt.: Blood Red – Stirb für dein Land Joachim Kerzel 1990 Flashback Hans Sievers 1991 The Indian Runner Joachim Kerzel 1993 Boiling Pointdt.: Boiling Point – Die Bombe tickt Bodo Wolf 1993 Super Mario Bros. Rolf Schult 1994 Speed Joachim Kerzel 1994 Chasersdt.: Chasers – Zu sexy für den Knast Joachim Kerzel 1995 Waterworld Christian Brückner  1996 Basquiat Joachim Kerzel 1998 Tycusdt.: Tycus – Tod aus dem All Joachim Kerzel 1999 EDtv Joachim Kerzel 2000 Prophet’s Gamedt.: Prophet’s Game – Im Netz des Todes Fred Maire 2001 Knockaround Guys Joachim Kerzel 2002 The Piano Player Joachim Kerzel 2004 The Keeperdt.: The Keeper – Life Has Rules Joachim Kerzel 2004 Out of Season Joachim Kerzel 2005 Land of the Dead Joachim Kerzel 2005-06 E-Ring, Feernsehreeg Kaspar Eichel 2006 Memorydt.: Memory – Wenn Gedanken töten Joachim Kerzel 2008 Hell Ride Kaspar Eichel 2008 Palermo Shooting Joachim Kerzel 2008 Big Fat Important Movie Joachim Kerzel 2008-09 L.A. Crash, Fernsehreeg Joachim Kerzel

 Enkeld Nahwiesen 

 Weblinks 


 Litaratur vun iun över Dennis Hopper in de Katalog vun de Deutsche Nationalbibliothek
 Dennis Hopper Biografie bi WHO’S WHO
 fiefdeelig Interview mit Dennis Hopper vun arte.tv van Enn' 2008
 Dennis Hopper: Photographs 1961-1967
 Biller vun Dennis Hopper in Virtual History

Kategorie:Schauspeler
Kategorie:Speelbaas
Kategorie:Börger von de USA
Kategorie:Fotograf
Kategorie:Maleree
Kategorie:Mann
Kategorie:Boren 1936
Kategorie:Storven 2010